|  |
| --- |
|  |

Tembeldamisrakenduse kasutusjuhend



Sisukord

[Tembeldamisrakendus 3](#_Toc470735043)

[Kasutajaliidese käivitamine 3](#_Toc470735044)

[Kasutajaliidese kasutamine 4](#_Toc470735045)

[Kasutajaliidese seadistamine 7](#_Toc470735046)

[Tembeldamisrakenduse käsurealiides 11](#_Toc470735047)

[Käsurealiidese kasutamine 12](#_Toc470735048)

[Käsurealiidese parameetrid 12](#_Toc470735049)

[Konfiguratsioonifaili seadistamine 12](#_Toc470735050)

# Tembeldamisrakendus

Tembeldamisrakendusega saate automaatselt otsida arvutist DDOC dokumente ning lisada neile ajaserveri poolt ajatemplid. Failid paketeeritakse ASIC-S vormingus dokumenti ning salvestatakse sisendfailiga samasse asukohta.

Tembeldamisrakendusel on graafiline kasutajaliides ning käsurealiides.

Tembeldamisrakenduse paigaldamine

Tembeldamisrakenduse paigaldamiseks suunake veebibrauser lehele:

<https://github.com/open-eid/TeRa/releases/>

Windows:

Laadige alla rakenduse viimane versioon **TeRa.msi**.

Käivitage installiviisard ning järgige ekraanile ilmuvaid juhiseid.

Mac OS X:

Laadige alla rakenduse viimane versioon Apple Appstore’ist.

Linux:

Laadige alla rakenduse viimase versiooni .deb pakk või kompileerige rakendus otse lähtekoodist <https://github.com/open-eid/TeRa> lehel asuvate juhiste järgi.

# Kasutajaliidese käivitamine

Kasutajaliidese käivitamiseks toimige järgmiselt:

Windows:

Vali START → Programs/Programmid → TeRa Client → **TeRa** või klõpsa hiirega töölaual asuval tembeldamisrakenduse ikoonil.

Mac OS X:

Vali Applications/Rakendused → **TeRa** või klõpsa Dockis tembeldamisrakenduse ikoonile.

Linux:

Vali rakenduste menüüst Office/Kontor → TeRa või käivita rakendus **qesteidutil-tera-gui**

# Kasutajaliidese kasutamine



Pilt 1

Kasutajaliides koosneb järgmistest osadest:

Seaded – võimalus määrata ja piirata otsitavaid kaustasid

Abi – avatakse kasutajajuhend

Info – kuvatakse rakenduse info

Eesti – keele valik


Alusta – alustatakse .ddoc failide otsimist ning ajatembeldamist



Pilt 2

Rakenduse töötamisel kuvatakse progressiriba. Failide otsimine ning ajaserveri poolt ajatembeldamine võib aega võtta, ärge sulgege rakendust kui progressiriba on nähtaval.

Otsingu katkestamiseks vajutage nuppu Katkesta.



Pilt 3

Kui rakendus on töötamise lõpetanud, kuvatakse leitud ja konverteeritud DDOC-failide arv. Rakenduse logi avamiseks ning täpsema info nägemiseks vajutage lingile „SIIN“.


# Kasutajaliidese seadistamine



Pilt 4

Kasutajaliidese keele muutmiseks vajutage keele nime kõrval asuvale noolele ning valige järgnevate keelte hulgast teile sobivaim: eesti/inglise/vene.


Kasutajaliidese seadistamiseks vajutage nupule Seaded.



Pilt 5

Vaates Input on võimalik määrata sisendkataloogid, kust rakendus otsimist alustab.


Kataloogi lisamiseks vajutage nupule … ja valige kataloog või kirjutage kataloogi asukoht sisestusribale ning vajutage nuppu Add. Kataloogi eemaldamiseks valige loendist kataloog ning vajutage nuppu Delete.



Pilt 6

Vaates Exclude on võimalik määrata kataloogid, mida rakendus failide otsimisel ignoreerib.

Kataloogi lisamiseks vajutage nupule … ja valige kataloog või kirjutage kataloogi asukoht sisestusribale ning vajutage nuppu Add. Kataloogi eemaldamiseks valige loendist kataloog ning vajutage nuppu Delete.




Pilt 7


Vaates Other on võimalik teha järgmist:

Sisse/välja lülitada käivitamisel kuvatavat infoteadet

Sisse/välja lülitada faililoendi eelvaadet

Määrata ajaserveri aadressi





Pilt 8  
Faililoendi eelvaade võimaldab valida leitud DDOC dokumentidest ainult need dokumendid, mida soovitakse ajatembeldada.

# Tembeldamisrakenduse käsurealiides

Tembeldamisrakendus on kasutatav ka käsurealiidesena.

Käsurealiidese käivitamiseks toimige järgmiselt:

Windows:

Vajuta klahvikombinatsiooni Windows+R trüki tekkinud aknasse cmd ja vajuta klahvi Enter, seejärel käivita paigaldatud kaustast rakendus TeRaTool.exe (nt. C:\Program Files\TeRa Client\**TeRaTool.exe**)

Mac OS X:

Vali Applications/Rakendused → Terminal ja käivita paigaldatud kaustast rakendus käsuga **./TeRaTool**

Linux:

Vali Applications/Rakendused → Terminal ja käivita paigaldatud kaustast rakendus **qesteidutil-tera**

# Käsurealiidese kasutamine

Käsurealiidesega DDOC failide otsimiseks ja ajatembeldamiseks tuleb seadistada otsitavad kaustad, ajaserveri aadress ning väljundfaili laiend.

Liidese seadistamiseks lisage muutujad INI-konfiguratsioonifaili või käivitage rakendus täiendavate parameetritega.

# Käsurealiidese parameetrid

|  |  |
| --- | --- |
| -v või –version | Kuvatakse rakenduse versioon |
| -h või –help | Kuvatakse abiinfo |
| --file\_in <file\_in> | Tembeldatav sisendfail |
| --dir\_in <dir\_in> | Sisendkaust |
| -R | Parameetri olemasolu korral otsitakse faile rekurssiivselt |
| --ts\_url <ts\_url> | Ajaserveri url, vaikimisi <https://puhver.ria.ee/tsa> |
| --ext\_out <ext\_out> | Väljastatava faili laiend (vaikimisi .asics) |
| --file\_out <file\_out> | Väljundfaili nimi, kasutatav ainult koos parameetriga --file\_in (vaikimisi  <file\_in>.<ext\_out>) |
| --excl\_dir <excl\_dir> | Kaustad, mida ei kaasata otsingusse |
| --no\_ini\_excl\_dirs | Parameetri olemasolu korral ei eemaldata otsingust konfiguratsioonifailis olevaid kaustasid |
| --logfile\_level <logfile\_level> | Logitava info määramine, vaikimisi „info“ (võimalikud väärtused: none, error, warn, info, debug, trace) |
| --logfile\_dir <logfile\_dir> | Logide salvestamise kaust (vaikimisi rakenduse kaust) |

# Konfiguratsioonifaili seadistamine

Rakenduse konfiguratsiooniparameetreid hoiustatakse ühtses konfiguratsioonifailis.  
INI-failivormingus tekstifaili saab kasutada parameetride ülekirjutamiseks. Parameetrid loetakse rakenduse käivitamisel automaatselt ning samaaegselt kontrollitakse tembeldamisrakenduse ühendust ajaserveriga.